Барбара Барк

Барбара Ханна Анита Барк (, 1917 оны 5 сарын 13 – 1998 оны 8 сарын 8) нь Их Британийн хөнгөн атлетикч, ойрын зайн гүйлт болон халхалттай гүйлтийн тамирчин юм.

Барк Германы Берлин хотод зохиогдсон 1936 оны зуны олимпод Их Британийг төлөөлөн оролцож, 4×100 метрийн буухиа гүйлтийн төрөлд Эйлин Хискок, Вайолет Олни, Одри Браун нарын хамтаар мөнгөн медаль зүүсэн байна. Тус олимпын 100 метрийн гүйлтийн төрөлд хагас шигшээ уралдаанаас хасагдсан.

Харин Британийн Эзэнт Гүрний наадамд Өмнөд Африкийг төлөөлөн оролцдог байсан тэрээр 1934 онд 110-220-110 ярдын буухиа гүйлтийн төрөлд 4-р байр эзэлсэн бол 100 ярд, 220 ярдын төрөлд урьдчилсан шатнаас хасагджээ. 4 жилийн дараа Барк 80 метрийн халхалттай гүйлтийн төрөлд түрүүлж, алтан медаль зүүсэнGBRathletics - Commonwealth Games medalists бөгөөд 100 ярдын гүйлтийн төрөлд 4, 220 ярдын гүйлтийн төрөлд 5-р байр эзэлжээ.

Эшлэл
 Sports Reference.com

Ангилал:Их Британийн 100 метрийн гүйгч
Ангилал:Их Британийн 4х100 метрийн буухиа гүйгч
Ангилал:Өмнөд Африкийн 100 метрийн гүйгч
Ангилал:Их Британийн олимпын мөнгөн медальтан
Ангилал:Их Британийн олимпын оролцогч
Ангилал:1936 оны зуны олимпод оролцогч
Ангилал:1917 онд төрсөн
Ангилал:1998 онд өнгөрсөн